Idioma rumano

L**'idioma rumano** (*limba română*), denominada por bel lingüistas **dacorrumano**, ye una luenga indoeuropea d'o grupo italico que fa parte de subgrupo romance. Entre as luengas romances, o rumano ye cinqueno por numero de parladors, seguindo a o espanyol, o portugués, o francés y l'italiano.

En a Edat Meya o rumano no s'escribiba pero ye posible tener conoixencia d'a existencia d'esta luenga por elementos rumanos en meyo de textos escritos en eslau eclesiastico antigo, (o mesmo que se desveniba con l'aragonés con respecto a lo latín medieval antes d'o sieglo XIII). Tanto a ilesia ortodoxa feba servir o eslau eclesiastico como a ilesia catolica, que feba servir o latín, aturoron o desarrollo d'o rumano como luenga escrita. Dende o sieglo XV y XVI encomenzó a superar-se esta situación, en parte por a reforma protestant que plegó ta tierras d'os saxons transilvanos. A reforma protestant yera partidaria de fer servir as luengas nacionals en a liturchia. Por atra part dende o concilio de Trento a ilesia catolica tamién feba servir as luengas nacionals.

## Fonetica

A vocal latina *A* evoluciona en posición atona a una vocal neutra *ă*, y a vegadas tamién en posición tonica (por eixemplo en o morfema personal de primera persona plural *-ăm*).

A vocal latina *A* seguida d'a *N* evoluciona a un fonema diferent que se representa con o diacritico *â* y que presenta un equivalent en albanés.
**MANUM* > *mână* ("man").

A -L- intervocalica latina pasa a -r-:
**FILU* > *fir*
**GULA* > *gura*

## Morfolochía

### Declinación, chenero, numero
Bi ha una declinación de cinco casos: nominativo, acusativo, chenitivo, dativo y vocativo, pero en a practica as formas de nominativo coinciden con as d'acusativo y as de chenitivo con as de dativo.

O rumano conserva o chenero neutro d'o latín, que prene formas masculinas en singular y femininas en plural. Os plurals neutros latinos en *-ORA* perviven en a desinencia *-uri* (*TEMPORA* > *timpuri*), os plurals neutros en *-A* perviven en a desinencia *-e*.

O rumano presenta a particularidat que as desinencias indicadoras de caso, chenero y numero fan cambiar as vocals d'a radiz. Por eixemplo en *fată* ("chica"), en nominativo-acusativo plural ye *fete*. Esto s'ha plegau a dicir "declinación interna".

### Articlo definiu

En rumano, meglenorrumano, arrumano y istrorrumano l'articlo definiu se coloca como enclitico dimpués d'a parola, a diferencia d'as atras luengas romances. O caracter de l'articlo postposau presenta un gran intrés porque n'este o rumano coincide con l'albanés (considerau d'orichen daco por beluns), y con as luengas eslavas mes meridionals (bulgaro y macedonyo) y con as luengas escandinavas.

* Sustantivos masculins (singular, nominativo/accusativo):
:*codru - codru*'l*** ([[selva]] - a [[selva]]);
:''pom - pom'''ul*** (árbol fruitero - l'árbol);
:*frate - frate*'le*** (chirmán - o chirmán);
:''tată - tată'''l*** (pai - o pai).

* Sustantivos neutros (singular, nominativo/acusativo):
:*teatru - teatru*'l*** ([[teatro]] - o teatro);
:''loc - loc'''ul*** (puesto - o puesto);

* Sustantivos feminins (singular, nominativo/acusativo):
:*casă - cas*'a*** (casa - a casa);
:''floare - floare'''a*** (flor - a flor);
:*cutie - cuti*'a*** ([[caixa]]- a caixa);
:''stea - stea'''ua*** (estrela - a estrela);

### Morfolochía verbal
#### Conchugacions
Por a evolución d'a conchugación verbal o rumano se situa chunto con o italiano, francés, catalán y atras luengas en un "aria innovadora" seguntes Heinrich Lausberg, compartindo una evolución pareixida en a conchugación incoativa y en o participio.

En bel aspecto o rumano y os dialectos italianos d'o sud-este fan part d'una "romanidat interhadriatica", por eixemplo o sufixo *-IDIARE* d'os verbos frecuentativos interfirió en a evolución d'a primera conchugación latina enta a primera conchugación d'ixas luengas romances, amaneixendo uns incrementos verbals en as formas personals que deriván de -IDI-. D'esta traza bi ha dos variants d'a primera conchugación u conchugación acabada en -a, (*eu cânt*) una dreitament derivada d'a latina y atra con una -z- (*eu lucrez*), igual como en atras luengas bi ha dos variants d'a conchugación en -ir una normal y un atra incoativa.

#### Tiempos verbals

O rumano se diferencia d'atras luengas romances en a formación d'o futuro. O futuro d'indicativo s'ha orichinau a partir d'una perifrasi verbal latina con o verbo *VOLERE* resultando formas como *voi cânta*, a diferencia d'atras luengas romances que tienen un futuro d'indicativo derivau d'una perifrasi con o verbo haber (*cantar*+*he* > *cantaré*).

O pasau perfecto simple d'indicativo persiste en as parlas d'Oltenia, pero en rumano cheneral ha caito en desuso, cheneralizando-se l'uso d'o pasau perfecto composau d'indicativo pa a suya función como en idioma francés.

### Prefixos y sufixos
Bi ha prefixos y sufixos d'orichen eslau:
* *ne-*: *nebun*, ("barrenau"), *necredincios*, *nerabdare*
* *răz-*: visible en *război*, ("guerra"), *răsuci*, *răzgândi*,*răsculat*, *răscopt*, *răztalmacit*.
* *-ac*: *sarac*
* *-că*:
* *-aci*:
* *-eală*:
* *-nic*: *intuneric*, ("escuro").
* *-an*: *băietan*, *sărăcan*, *bogătan*, *prostovan*
* *-iște*:
* *-iță*: *fetiță*

## Sintaxi

### Sintaxi verbal

Adintro d'as oracions completivas bi ha una diferencia en as estructuras formadas por verbos declarativos y las formadas por verbos volitivos, que presentan conchuncions y modos verbals diferents.

Los verbos declarativos van seguius d'a conchunción *că* y d'una proposición subordinada con verbo en indicativo.

Los verbos volitivos, que van seguius d'a conchunción *să* ( *a ierta*, ("perdonar", pareixiu a lo latinismo *barkhatu* present en basco, derivau de *PARCERE*)
* *INTELEGERE* > a *înțelege*, ("entender", coincident con o latinismo *endegatu* present en basco)
 
Bi ha palabras que han preso atro significau:
* *ANIMA* > *inimă*, ("corazón", y *suflet* ye "alma")
* *EXCALIDARE* > *a scălda* ("banyar")
* *ALVINA* ("Arna", palabra relacionada con relacionau "alveolo", "Arbiol") > *albină* (abella).

Bi ha elementos latinos que ilustran l'antiga vida urbana d'a Dacia romana perdida cuan as invasions godas y hunnas:
* *PAVIMENTUM* > *pamânt*, ("suelo", "tierra", ilustra que cuan as invasions barbaras os habitants romanizaus d'as ciudaz fuyoron ta o meyo rural, on diciban a lo suelo de tierra como si fuese o suelo u pavimento d'as ciudaz d'orichen).
* *VETERANUM* > *batrân*, ("viello").

O rumano comparte con l'aragonés y catalán o resultau d'o verbo *PLICARE* dende o suyo significau militar:
* *PLICARE* (PLICARE TENTORIA, "plegar a tienda") > *a pleca*, ("ir-se-ne", pareixiu a l'aragonés *plegar* pa dicir "rematar a fayena y ir-se-ne".

Un atra curiosidat d'o lexico d'orichen latino en rumano ye que bella palabra ha plegau por diferents camins, u por l'hongaro u por o griego moderno, como a palabra *CALAMARIUS* ("tintero"), que en o Banato se diz *călămariș* porque provién de l'hongaro *kalamáris* y en rumano de Muntenia y estándard se diz *călimara* porque provién d'o griego moderno.

### Lexico eslau

O eslau eclesiastico yera a luenga liturchica d'os vlacos en Moldavia, Vlaquia y Transilvania, que yeran ortodoxos. Igual como esdevién con l'aragonés y la luenga liturchica latina u o latín medieval arromanzau, as primeras muestras escritas d'idioma rumano son conchuntos de palabras rumanas en meyo de textos en eslau eclesiastico. A importancia relativa d'o lexico eslau ye obchecto de discrepancia, y dificil d'evaluar, sobretot cuan en o periodo d'entreguerras muitas palabras eslavas han estau substituyidas por equivalents franceses, italianos u latinos, (relatinización). Palabras eslavas que s'emplegan muito en rumano son: *da* ("sí", afirmación), *bici* ("zurriago"), *bârlog*, ("escondrillo", "amagadero" d'un animal gran), *castravete* ("pepín"), *cofă* ("pozal" de fusta d'abete), *dragoste* ("amor"), *glas* ("voz", "trino"), *horn* ("chaminera"), *iubire* ("amor"), *pustiu* ("disierto", como adchectivo), *pustie* ("disierto", como sustantivo), *țintă* ("obchectivo", "diana", "blanco a on lanzar"), *a azvârli* ("lanzar", "chitar", "arrullar").

### Lexico hongaro

O lexico hongaro entró dende o sieglo X, cuan os hongaros encomienzan a ocupación d'o Banato y Transilvania, (*Erdely* en hongaro) dica o sieglo XX, cuan pierden o control d'estas rechions de Rumanía. As parolas d'orichen hongaro podrían suposar o 2 % d'o total en o vocabulario rumano.

Palabras d'orichen hongaro son:
* *bir* ("tributo").
* *oraș* ("ciudat") < *város* ("ciudat").
* *meșteșug* ("oficio", "artesanía", "ocupación").
* *salaș* < *szóllós = "[[casa]]", "[[borda]]", "[[capana]]".
* *rămășag* ("[[apuesta]]").
* *vamă* ("[[duana]]").

Bi ha bel verbo d'orichen hongaro que igual como os verbos d'orichen eslau s'han asimilau a los verbos d'a conchugación acabada en i:
* *a alcătui* ("formar", "constituir") < *alkot*.
* *a bănui* ("suposar", "sospeitar") < *bánni*.
* *a bântui* ("encorrer", "estar afectau por bellacosa negativa"). 
* *a cheltui* < *költeni* ("gastar")
* *a făgădui* < *fogadni* = ("prometer")
* *a mântui* < *menteni* = ("salvar").

A terminación -oara ye l'adaptación en rumano a la terminación hongara -var, que deriva tamién de *varos*.
* [[Timișoara]] < [[Temesvar]], (ciudat de [[río Timiș|Timiș]])
* [[Sighișoara]] < [[Seguesvar]]

=== Lexico turquico ===

A mayor parte d'o lexico d'orichen turquico entró en o periodo [[Imperio Otomán|otomán]] y puet decir-se "turqués", pero tamién puet haber-ie palabras turquicas venidas con os [[pueblos nomadas d'as estepas euroasiaticas]] como os [[pazinacos]] y [[cumans]], que convivioron con os [[vlacos]] en as planas de Muntenia y Moldavia. En o rumano de Transilvania estas palabras son menos numerosas.

Palabras turquicas son: *Cioban* ("[[pastor]]"), *Odaie* ("[[cambra]]", habitación), *Musafir* ("[[huesped]]"), *Bacșiș* ("[[propina]]", "[[soborno]]"), *Bucluc*, *cafea* ("[[café]]"), *Calabalâc* ("trastes", "bartulos"), *chibrit* ("[[misto]]", "fosforo"), *dușman* ("enemigo"), *geam* ("[[veire]]"), *halva* (cierto tipo de [[confit]] oriental), *tutun* ("tabaco"), *mahala* ("suburbio", "barrio marguinal" en realidat una palabra arabe como l'[[aragonés medieval]] "[[almofalla]]" pero venida a traviés d'o turco). Os sufixos -lic y -giu tamién son turquismos: *bulangiu* ("maricón"), *geamgiu* ("[[vidriero]]"), *iaurtgiu*, *ghiurghiuliu* ("[[vin tinto|tinto]]", referiu a [[vin]]s), *giuvaergiu*, *macaragiu*, *sacagiu*, *bragagiu*, *cafegiu*, *camionagiu*, *tutungiu* ("estanquero"), *Cismigiu*.

Muitas palabras turquicas s'han deixau de dicir, substituyidas artificialment por palabras francesas, italianas u latinas dende que a Rumanía independient miró d'amanar-se culturalment a Europa occidental.

=== Lexico griego ===

A diferencia d'atras luengas neolatinas en rumano bi ha helenismos recients, que plegoron cuan o dominio otomán, especialment entre os anyos [[1711]] y [[1821]] cuan o gubierno d'os funcionarios griegos fanariotas. Muitos griegos emigroron ta Vlaquia-Moldavia y trayoron palabras nuevas, a mayor parte ya desapareixidas. As que encara s'emplegan prou son: *anapoda* ("a'l revés"), *conopida* ("coliflor"), *fila* ("fuella de paper"), *filotimie* ("amor propio"), *molima* ("contachio", "[[epidemia]]"), *nostim* ("chentil", "agradable"), *a plictisi* ("aburrir").

=== Lexico chermanico ===

S'ha quiesto interpretar palabras como *gard* ("[[cleta]]") y *Baltă* ("[[paúl]]") como d'orichen [[luengas chermanicas orientals|chermanico oriental]] (a branca chermanica a la que perteneixeba a luenga d'os [[chipidos]] y a luenga [[idioma gotico|gotica]], d'os [[godos]]), pero no ye pas seguro y no ye de descartar que sigan d'orichen daco u eslau.

Bi ha chermanismos antigos que plegoron a traviés d'o [[latín vulgar]] *Tapă* ("[[cepo]]"), *Tufă* ("[[barcera]]").

Los [[tudesquismos en rumano|tudesquismo]]s son muito mes segurs. En o [[Banato]] y [[Transilvania]] bi ha muitas palabras alemanas, belunas traitas por os [[saxons transilvanos]] en o sieglo XIII, belatras pos os [[suabios d'o Danubio]] en o sieglo XVIII y por l'administración austriaca en o Banato, Transilvania y [[Bucovina]]. 
 
Dende as ciudaz saxonas de [[Sibiu]] y [[Brașov]] muitas d'estas palabras pasoron ta o rumano d'Oltenia y Muntenia por as relacions comercials como por eixemplo:
* *Ferdelă*: [[unidat de mesura]] de [[capacidat]] de 20 litros.
* *Corfă*: "[[canasta]]", d'o saxón transilvano *fyrdel*, alemán actual *Viertel*.
* *Ștreang*: "[[cuerda]]", de l'alemán *Strang*.
* *Pîrgar*: consellero, ciudadán, a traviés de l'hongaro antigo *Purgar*, de l'antigo saxón **Purger*, equivalent a l'alemán actual *Burger*.
* *Ladă*: "[[caixa]]", de l'alemán *Lade*, a traviés de l'hongaro *Láda*.
 
A presencia d'[[askenazís]], que charraban [[yiddisch]], tamién trayó muitos chermanismos:
* *Belfer*: *mayestre*, *ayo*.

=== A relatinización lexica d'o rumano ===
A mayor parte d'as palabras latinas d'orichen culto no amaneixen en rumano dica zaguers d'o sieglo XVIII, a traviés d'escritors transilvanos [[Ilesia greco-catolica|greco-catolicos]], que heban estudiau en [[Roma]] u [[Viena]] y se proposaban de purificar a luenga d'elementos forans. Destacoron n'esta fayena [[George Șincai]] y [[Petru Maior]].
 
En o [[sieglo XIX]] en [[Prencipato de Vlaquia|Vlaquia]] y [[Prencipato de Moldavia|Moldavia]] atros escritors siguioron esta mesma linia, plegando a desacheracions como as d'o erudito [[A.T Laurian]]: En os tiempos que l'alfabeto cirilico fue substituyiu por l'alfabeto latino a mes d'introducir palabras latinas pa substituyir palabras rumanas d'orichen latino, se precuraba achustar as palabras rumanas en a nueva ortografía a una suposada etimolochía latina:

Entre as palabras romances *acestora* se escribiba *questora*, *credința* se escribiba *credentia* y *adecă* s'escribiba *adeque*

Entre as palabras eslavas *război* s'escribiba *răsbel*, como si derivase de *RES BELLICA*

A relatinización continó a zaguers d'o sieglo XIX y primers d'o sieglo XX, prenendo como base o francés y en menor mesura o italiano, y por eixemplo *jupân* fue parcialment substituyiu por *șef*.

== Referencias ==


== Bibliografía ==
* [[Carlo Tagliavini]]: *Los orígenes de las lenguas neolatinas. Introducción a la filología romance''. Fondo de Cultura Economica.